Den Vest-Sjællandske Avis, 1827-08-25
Den Franske Moniteur har paa nye meddeelt en udførlig Artikel angaaende det Portugisiske Anliggende hvori den skildrer Don Miguels Ankomst, som det eneste Hielpemiddel ved de indvortes Uroeligheder og derimod Don Pedros Tilbagekomst som høist farligt saavel for Brasiliens som for Halvøens Roelighed. Alle Storme, hedder det tilsidst, ligge skiulte i dette sidste Projekt, og true at bryde løs til Verdens Ulykke; men vi ville med alle Venner af Roe og Orden haabe at det ikke vil gaae i Opfyldelse; ligesaa ivrig erklærer sig paa den anden Side flere Engelske Blade imod den modsatte Plan, og Bladet Times haaber at Hr. Cannings Aand ikke vil i dette Stykke ophøre at besiæle ethvert Medlem af den Brittiske Regiering, og enhver Undersaat af den Brittiske Krone. (Men den vigtigste Mand har forladt Livets Egne i det vigtigste Øieblik, og hvo kan nu forudsee hvilken Aand der vil besiæle hans Efterfølger?) – Det hedder i et privat Brev fra London: at den Fred som Keiseren af Brasilien har afsluttet med Buenos Ayres, maae dæmpe det apostoliske Parties Forventninger, som saa gierne fra sine mørke Smuthuller vil forhindre Lyset evigt fra at indtrænge paa den Pyrenæiske Halvøe; thi naar Don Pedro erfarer at hans Broder ikke vil opfylde de Betingelser under hvilke han har tilbudt ham Deeltagelsen i Portugals constitutionelle Krone, saa er det ikke rimeligt at han vil tie dertil, men at han meget mere vil begive sig i October Maaned til Portugal. Den Østerrigske Regiering har bestemt erklæret at den ikke kan nægte ham at afreise fra Wien og begive sig hvorhen han vil, og han vil da sandsynligviis begive sig til Spanien og derfra begynde sin Virksomhed.) For at forhindre ham fra at overtage de Rettigheder, som han foregiver at tilkomme ham efter Constitutionen; men som hverken tilkomme ham efter denne eller nogen anden Kongelig Huuslov, vil Don Pedro udentvivl handle med den samme Energie, som han altid har udviist, og han vil formodentlig komme til Europa for at forsvare sine egne og sin Datters Rettigheder. Midt i August kan Efterretningen om denne nye Plan ankomme til Rio Janeiro, og da vil der være Tid nok inden October til at Europa kan erfare Keiserens Beslutning. Uden hans Samtykke kan Don Miguel ikke overtage Regentskabet. Magt kan han umuelig bruge om han endog kan have noget sammenløbet Pak paa sin Side, som Clerus har underkiøbt. Han kan ikke indlade sig i en formelig Krig med sin Broder, i en Sag som de store Magter ikke kunne sanctionere saalænge den retmæssige Fyrste ikke billiger den, og denne vil aldrig give sit Samtykke til et Skridt som vilde forstyrre hans Kongelige Værk. - Hvor interressant er det derfor ikke i nærværende Øieblik, at blive nøiere bekiendt med en saa mærkværdig Fyrste som Don Pedro, og med hans Datter som er bestemt til at være Portugals Dronning. Derom berettes nu følgende fra England: Det er ikke almindelig bekiendt, at Keiseren af Brasilien besidder en ualmindelig legemlig Styrke, som han finder Behag i at vise Prøver paa i Andres Nærværelse, ved at løfte store Byrder i Veiret, og sielden finder han der sin Lige. (Det samme fortæller man om August den 2den af Polen. Man siger, han var saa stærk, at naar han reed igiennem Porten af sin Slotsgaard, saa kunde han sætte Fingeren ind i en Ring, som hængte i den, klemme Fødderne sammen om Hesten og hæve sig og Hesten i Veiret. Man fortæller at han prøvede Styrke med alle heri udmærkede Personer og at kun et eneste Menneske, nemlig en Svensk Soldat har været stærkere end han.) Hans Datter Donna Maria da Gloria født i April 1819, ligner sin Fader i legemlig Styrke, og Keiseren finder en Fornøielse i at giøre fine Hoffolk og Fremmede opmærksomme derpaa. Saaledes pleier Keiseren at vadske sig i et Sølvbækken, som naar det er fyldt med Vand, er tungt at bære for den stærkeste af hans Tienere; men den unge Prinsesse løfter det med Lethed i Veiret og kan sætte det for sin Fader.